ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
“ఆడియో కాన్ఫరెన్సింగ్/ ఆడియోటెక్స్/ వాయిస్ మెయిల్ సర్వీసెస్ కోసం లైసెన్సింగ్ ఫ్రేమ్వర్క్” ఏకీకృత లైసెన్స్ పరిధిలోకి తీసుకుని రావాలని నిర్ణయించిన టెలికాం శాఖ
టెలికాం రంగంలో అమలు చేస్తున్న సంస్కరణల్లో భాగంగా ప్రస్తుతం అమలు అమలు జరుగుతున్న“వాయిస్ మెయిల్ సర్వీస్ ,ఆడియోటెక్స్ ,యూనిఫైడ్ మెసేజింగ్ సర్వీసెస్ ' స్టాండ్ ఎలోన్ లైసెన్స్ విధానంలో సవరణలు మార్పులు చేస్తూ “యూనిఫైడ్ లైసెన్స్ ఫర్ ఆడియో కాన్ఫరెన్సింగ్/ ఆడియోటెక్స్/ వాయిస్ మెయిల్ సేవల లైసెన్సింగ్ ఫ్రేమ్వర్క్” ను జారీ చేసింది. 16.07.2001 నాటి ప్రస్తుత మార్గదర్శకాల ప్రకారం టెలికాం శాఖ విఎంఎస్,ఆడియోటెక్స్,యుఎంఎస్ లకు స్టాండ్ ఎలోన్ లైసెన్సులు జారీ చేస్తోంది.
“ఆడియో కాన్ఫరెన్సింగ్/ఆడియోటెక్స్/వాయిస్ మెయిల్ సర్వీసెస్ కోసం లైసెన్సింగ్ ఫ్రేమ్వర్క్”పై ట్రాయ్ నుంచి అందిన సిఫార్సులను పరిశీలించిన టెలికాం శాఖ ఈ లైసెన్సులను యూనిఫైడ్ లైసెన్స్ లో భాగంగా చేస్తూ ఈ అధికారానికి కొత్త అధ్యాయాన్ని చేర్చింది. అయితే, ప్రస్తుత లైసెన్స్ నుంచి యూనిఫైడ్ లైసెన్స్ లో మారే అంశంలో ప్రస్తుతం విఎంఎస్,ఆడియోటెక్స్,యుఎంఎస్ లైసెన్సులను కలిగి ఉన్నవారికి స్వేచ్ఛ ఇవ్వడం జరిగింది. 16.07.2001న జారీ చేయబడిన టెలికాం శాఖ జారీ చేసిన మార్గదర్శకాలకు వ్యతిరేకంగా విఎంఎస్,ఆడియోటెక్స్,యుఎంఎస్ లకు కొత్తగా స్టాండ్ ఎలోన్ లైసెన్స్ జారీ చేయడం గాని వాటి పునరుద్ధరణ గాని చేయబడదు.
జారీ చేసిన సవరించిన విధానం ప్రకారం మార్పుల ప్రధాన ముఖ్యాంశాలు:
 "ఆడియో-కాన్ఫరెన్సింగ్/ ఆడియోటెక్స్/ వాయిస్ మెయిల్ సర్వీస్" పేరుతో అధికారం కోసం నూతన అధ్యాయాన్ని జోడించడం ద్వారా లైసెన్స్ "యూనిఫైడ్ లైసెన్స్" లో భాగంగా చేయబడింది.
 టీఈసి ప్రమాణాల మేరకు ఆడియో కాన్ఫరెన్సింగ్ యూనిట్ను పిఎస్ టీ ఎన్ /మొబైల్ మరియు ఐపీ నెట్వర్క్ రెండింటికీ కనెక్ట్ చేయవచ్చు.
 లైసెన్స్ షరతులకు లోబడి ఒకటి కంటే ఎక్కువ యాక్సెస్ సర్వీస్ ప్రొవైడర్ల వనరులను ఉపయోగించినప్పటికీ డయల్ అవుట్ సౌకర్యం అనుమతించబడుతుంది.
 భారతదేశంలో నమోదైన సంస్థలకు సేవలను అందించడానికి పాయింట్-టు-పాయింట్ కాన్ఫరెన్సింగ్ అనుమతించబడింది
 యుఎల్ కింద లైసెన్స్ కోసం సర్వీస్ ఏరియా "ఎస్ డి సి ఎ " నుంచి "జాతీయ స్థాయి"కి అంటే అఖిల భారత స్థాయికి మారుతుంది. అయితే, ఇది విఎంఎస్,ఆడియోటెక్స్,యుఎంఎస్ ల స్టాండ్ ఎలోన్ లైసెన్స్ కోసం ఎస్ డి సి ఎ గా ఉంటుంది
 కొత్త లైసెన్సీలు మరియు ఇప్పటికే ఉన్న లైసెన్స్దారుల లైసెన్స్ ఫీజు ఏజిఆర్ ఏజీఆర్ AGRలో 8% గా ఉంటుంది, ఇది యుఎల్ యొక్క ఇతర లైసెన్సులతో సమానంగా ఉంటుంది.
నూతన వ్యవస్థ 01.01.2022 నుంచి అమల్లోకి వస్తుంది.
(Visitor Counter : 94
ప్రధాన మంత్రి కార్యాలయం
ముద్ర యోజన 8 ఏళ్లు పూర్తిచేసుకోవడంపై ప్రధానమంత్రి అభినందన
ముద్ర యోజన 8 సంవత్సరాలు పూర్తి చేసుకున్న నేపథ్యంలో ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ అంశంమీద ‘మైగవ్ఇండియా’  ట్వీట్ల పరంపరపై స్పందిస్తూ పంపిన సందేశంలో:
“నిధులందని వారికి నిధులు సమకూర్చడంలో #PMMudraYojana కీలక పాత్ర పోషించింది. తద్వారా అనేకమంది భారతీయులకు గౌరవప్రదంగా, సౌభాగ్యంతో జీవించే సౌలభ్యం కల్పించింది. ఇవాళ #PMMudraYojana 8వ వార్షికోత్సవం నిర్వహించుకుంటున్న నేపథ్యంలో ఈ పథకంతో లబ్ధిపొంది, సంపద సృష్టికర్తలుగా ఆవిర్భవించిన ఔత్సాహిక వ్యవస్థాపకులందరికీ నా అభివందనం” అని ప్రధానమంత్రి పేర్కొన్నారు. అలాగే “ముద్ర యోజన వేగం గురించి ఈ వీడియో చక్కగా వివరిస్తుంది” అని తెలిపారు. ఈ మేరకు ఆర్థిక మంత్రిత్వశాఖ ట్వీట్పై స్పందిస్తూ- “ఎంతో ప్రశంసనీయం! మనవాళ్ల నిరంతర కృషికి ఇదొక నివాళి” అని పేర్కొన్నారు.
In response to a tweet by the Finance Ministry, the Prime Minister said;
"Commendable! A tribute to the hardwork of our people."
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
గత ఏడాది ఇదే కాలంతో పోల్చితే ప్రస్తుత కెఎంఎస్ 2020-21లో వరి సేకరణలో 33% పెరుగుదల
సుమారు 1.7 లక్షల మంది రైతుల నుండి ఎంఎస్పిపై మొత్తం 20.37 లక్షల మెట్రిక్ టన్నుల వరి సేకరించారు
తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఆంధ్రప్రదేశ్ రాష్ట్రాలకు ఖరీఫ్ మార్కెటింగ్ సీజన్ 2020 కోసం ఆహార ధాన్యాలు, నూనె గింజల సేకరణకు అనుమతి ఇచ్చారు .
ఖరీఫ్ మార్కెటింగ్ సీజన్  2020-21 రాక ఇప్పటికే ప్రారంభమైంది. మునుపటి సీజన్లలో చేసినట్లుగా ప్రస్తుతమున్న ఎంఎస్పి పథకాల ప్రకారం ప్రభుత్వం రైతుల నుండి ఎంఎస్పి వద్ద ఖరీఫ్ 2020-21 పంటలను సేకరిస్తూనే ఉంది. కేరళ వంటి కొన్ని ఇతర రాష్ట్రాల్లో సేకరణ ప్రారంభం కావడం మరియు కొనసాగుతున్న సేకరణ రాష్ట్రాలలో వేగం పెరగడంతో కెఎంఎస్ 20-21 కోసం వరి సేకరణ ఇప్పుడు మంచి ఊపందుకుంది, దీని ఫలితంగా మొత్తం 1.7 లక్షల మంది రైతుల నుండి 20,37,634 మెట్రిక్ టన్నుల వరి సేకరణ జరిగింది. ఎంఎస్పి విలువ 3847.05 కోట్లు. గత ఏడాది ఇదే కాలంతో పోలిస్తే ఇపుడు ఇది 33% పైగా పెరిగింది.
ఇంకా, రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఆంధ్రప్రదేశ్ రాష్ట్రాలకు ఖరీఫ్ మార్కెటింగ్ సీజన్ 2020 కోసం 30.70 ఎల్ఎంటి ఆహారధాన్యాలు, నూనె గింజలను సేకరించడానికి అనుమతి లభించింది. . అదనంగా, ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎంటి కొప్రా  కొనుగోలుకు అనుమతి ఇవ్వబడింది.
07.10.2020 వరకు, ప్రభుత్వం తన నోడల్ ఏజెన్సీల ద్వారా 376.65 మెట్రిక్ టన్నుల రూ. 2.71 కోట్లు ఎంఎస్పి విలువ పేసర్లును తమిళనాడు, హర్యానాలో 269 మంది రైతులకు లబ్ధి చేకూరుస్తున్నాయి. అదేవిధంగా రూ.52.40 కోట్ల ఎంఎస్పి విలువ గల , 5089 మెట్రిక్ టన్నుల కొప్రా కర్ణాటక, తమిళనాడులలో 3961 మంది రైతులకు లబ్ది చేకూర్చింది. కోప్రా మరియు మినపకు సంబంధించి, రేట్లు ఎంఎస్పి వద్ద లేదా అంతకంటే ఎక్కువ ఉన్నాయి. పేసర్లు మరియు ఇతర ఖరీఫ్ పప్పుధాన్యాలు మరియు నూనె గింజలకు సంబంధించి సేకరణ ప్రారంభించడానికి సంబంధిత రాష్ట్ర ప్రభుత్వాలు ఏర్పాట్లు చేస్తున్నాయి.
ఖరీఫ్ మార్కెటింగ్ సీజన్ 2020-21లో విత్తన పత్తి  సేకరణ 2020 అక్టోబర్ 1 నుండి ప్రారంభమైంది మరియు 2020 అక్టోబర్ 7 న కాటన్ కార్పొరేషన్ ఆఫ్ ఇండియా 753 మంది రైతులకు లబ్ధి చేకూర్చే 994.28 లక్షల రూపాయల విలువతో ఎంఎస్పి కింద 3525 బేళ్లను కొనుగోలు చేసింది.
రక్షణ మంత్రిత్వ శాఖ
కోవిడ్-19 కు వ్యతిరేకంగా పోరాటంలో పౌర అధికారులతో కలిసిమెలసి పనిచేస్తున్న సాయుధ దళాలు ;
క్వారంటైన్ లో ఉన్న 1,737 మంది లో, తప్పనిసరి పరీక్షల తర్వాత 403 మందిని పంపివేసిన అధికారులు
కోవిడ్-19 మహమ్మారిని ఎదుర్కోడానికి మన సాయుధ బలగాలు అలుపెరగని సేవలు అందిస్తున్నాయి. వివిధ ప్రాంతాల్లో స్థానిక ప్రభుత్వ అధికారులకు చేదోడు వాదోడు గా ఉంటూ వైద్య, ఇతర సహాయాన్ని అందించేందుకు సాయుధ బలగాల వైద్య సర్వీసెస్  పూర్తి సన్నద్ధమైంది. ముంబై, జైసల్మార్, జోధ్పూర్, హిందోన్, మానెసర్, చెన్నై లో ఆరు క్వారంటైన్ కేంద్రాలను ఏర్పాటు చేశారు. 1737 మందిని వాటిలో పరీక్షలు చేసి, 403 మందిని తిరిగి పంపివేశారు. పాజిటివ్ వచ్చిన ఇద్దరిని ఢిల్లీలో సఫ్ధర్ జంగ్ ఆస్పత్రికి చికిత్స కోసం తరలించారు.
దేశవ్యాప్తంగా 51 ఆస్పత్రుల్లో ప్రత్యేక కోవిడ్-19 ప్రాంగణాలను ఇంటెన్సివ్ కేర్ యూనిట్ల తో సహా ఏర్పాటు చేశారు. వీటిలో హైదరాబాద్, విశాఖపట్నం కూడా ఉన్నాయి.
జాతీయ స్థాయిలో సాయుధ బలగాల ఆస్పత్రులతో అనుసంధానం చేస్తూ అయిదు వైరల్ టెస్టింగ్ కేంద్రాలను అందుబాటులోకి తెచ్చారు. బెంగళూర్, పూణే,లక్నో, ఉధంపూర్ లో ఇవి ఉన్నాయి.
భారతీయ వైమానిక దళానికి చెందిన ప్రత్యేక విమానాల్లో ప్రజలను తరలించి, వైద్య సౌకర్యాలను కూడా గమ్యస్థానాలకు చేర్చారు. విమాన సిబ్బంది, వైద్య బృందాలు, సహాయక సిబ్బంది, 15 టన్నుల వైద్య వస్తువులతో కూడిన ఏ సి -17 గ్లోబ్ మాస్టర్ III రకం విమానంలో చైనా నుండి 125 మందిని తరలించారు. వీరిలో భారతీయ పౌరులు, పిల్లలతో పాటు కొందరు మిత్ర దేశాల వారు కూడా ఉన్నారు. అలాగే ఇరాన్ నుండి కూడా ఈ రకం విమానంలో అక్కడ చిక్కుకున్న31 మంది మహిళలు, చిన్నారులుతో కలిపి 58 మంది గల మన పౌరులను తరలించారు. ఎయిర్ క్రాఫ్ట్ లో 529 కోవిడ్-19 నమూనాలను కూడా పరీక్షల కోసం తీసుకువచ్చారు.
సి -130 జె సూపర్ హెర్క్యులస్ విమానం మాల్దీవులకు 6.2 టన్నుల మందులను తీసుకెళ్లింది. ఆర్మీ మెడికల్ కార్ప్స్ బృందం ఐదుగురు వైద్యులు, ఇద్దరు నర్సింగ్ ఆఫీసర్లు మరియు ఏడుగురు పారామెడిక్స్ను మాల్దీవుల్లో పంపి వారికి వైద్య పరంగా పలు సేవలను అందించింది.
అవసరమైన సామాగ్రి, మందులు, వైద్య పరికరాల రవాణాకు వైమానిక దళానికి చెందిన రవాణా విమానాలను ఉపయోగిస్తున్నారు. ఇప్పటివరకు, సుమారు 60 టన్నుల నిల్వలను దేశంలోని వివిధ ప్రాంతాలకు పంపించారు. దేశవ్యాప్తంగా వివిధ ప్రదేశాలలో 28 ఫిక్స్డ్ వింగ్, 21 హెలికాప్టర్లు ఎప్పుడు అవసరమైనా సేవలు అందించడానికి సిద్ధంగా ఉంచారు.
ఆరు నావికాదళ నౌకలను పొరుగు దేశాలకు సహాయం కోసం సిద్ధంగా ఉంచారు. మాల్దీవులు, శ్రీలంక, బంగ్లాదేశ్, నేపాల్, భూటాన్, ఆఫ్ఘనిస్తాన్లలో మోహరించడానికి ఐదు వైద్య బృందాలు కూడా సిద్ధంగా ఉన్నాయి.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 ను అధిగమించడానికి సంసిద్ధతను తెలుసుకోడానికి ఎల్.ఎన్.జె.పి. ఆసుపత్రిని సందర్శించిన డాక్టర్ హర్ష వర్ధన్
కోవిడ్-19 కోసం అంకితమైన ఆసుపత్రిగా పనిచేయనున్న ఎల్.ఎన్.జె.పి.
ఆరోగ్యం, కుటుంబ సంక్షేమ శాఖ కేంద్ర మంత్రి డాక్టర్ హర్ష వర్ధన్ ఈ రోజు లోక్ నాయక్ జయప్రకాష్ నారాయణ్ ఆసుపత్రిని సందర్శించి కోవిడ్-19 అధిగమించడానికి తీసుకుంటున్న చర్యలను అడిగి తెలుసుకున్నారు.
కేంద్ర మంత్రి ఆసుపత్రిలోని ఫీవర్ వార్డు, న్యూ సర్జికల్ వార్డు బ్లాకు, ఆహారం అందించే విభాగం, ప్రత్యేక వార్డు, కరోనా పరీక్షా కేంద్రం, కరోనా సంరక్షణ యూనిట్, ఐ.సి.యు. విభాగాలను సందర్శించారు. ఆసుపత్రి ఆవరణ, వివిధ వార్డులను క్షుణ్ణంగా సమీక్షించి, పరిశీలించిన అనంతరం, వివిధ విభాగాల పనితీరు పట్ల ఆరోగ్య మంత్రి సంతృప్తి వ్యక్తం చేసి, ప్రశంసించారు. అక్కడ ముందు వరుసలో అంకితభావంతో పని చేస్తున్న ఆరోగ్య కార్మికుల కృషిని ఆయన అభినందించారు. "ఇటువంటి క్లిష్ట సమయంలో మీరు చేస్తున్న సేవలకు దేశం మీకు కృతజ్ఞతలు తెలియజేస్తోంది", అని పేర్కొన్నారు. ఆసుపత్రిలో వైరస్ వ్యాప్తి నియంత్రణకు తగిన పద్ధతులు పాటించాలని వారికి సూచించారు. ఐసోలేషన్ పడకల కోసం పెరుగుతున్న అవసరాన్ని దృష్టిలో ఉంచుకుని, సమృద్ధిగా ఐసోలేషన్ వార్డులు, పడకలు కలిగివున్న ఎల్.ఎన్.జె.పి. ఆసుపత్రి, కోవిడ్-19 కోసం అంకితమైన ఆసుపత్రిగా పనిచేస్తుందని డాక్టర్ హర్ష వర్ధన్ ప్రకటించారు.
కోవిడ్-19 రోగులకు ఎల్.ఎన్.జె.పి. ఆసుపత్రిలో 1500 పడకలనూ, జి.బి. పంత్ ఆసుపత్రిలో 500 పడకలనూ ప్రభుత్వం గుర్తించినట్లు డాక్టర్ హర్ష వర్ధన్ తెలియజేసారు. ఈ వార్డులలో పనిచేస్తున్న వైద్యులు, ఆరోగ్య సిబ్బందికి రాకపోకలకు ఇబ్బంది కలగకుండా, కుటుంబ సభ్యులను కలవడం వల్ల వచ్చే సమస్యలను అధిగమించడానికీ వీలుగా, వారికి ఆసుపత్రి ప్రాంగణంలోనే ఉన్న నర్సుల వసతి గృహంలోనూ, సమీపంలో ఉన్న హోటళ్లలోనూ ప్రత్యేక వసతి, భోజన సదుపాయాలు కల్పించారు. ఆసుపత్రిలో సేవలు పొందుతున్న రోగుల కోసం టెలి-మెడిసిన్ / టెలి-కన్సల్టేషన్ విధానాన్ని నెలకొల్పాలని కూడా ఆయన సూచించారు. ఇటువంటి ఏర్పాటు ఇప్పటికే న్యూఢిల్లీ లోని ఎయిమ్స్ లో నెలకొల్పినట్లు, ఆయన, తెలిపారు. డిజిటల్ ప్రిస్క్రిప్షన్ మరియు ఇంటి దగ్గర మందులు అందజేసే విధానాన్ని ప్రభుత్వం ఇప్పటికే ప్రకటించినట్లు ఆయన తెలియజేశారు.
పి.పి.ఈ., ఎన్-95 రకం మాస్కులు, వెంటిలేటర్ల లభ్యత పై ఆరోగ్యమంత్రి స్పందిస్తూ, " దేశ భవిష్యత్ అవసరాలను దృష్టిలో పెట్టుకుని, తగినంత పరిమాణంలో ఇప్పటికే ఆర్డర్ పెట్టడం జరిగింది. వివిధ రాష్ట్రాల వద్ద ఇప్పటికే తగిన సంఖ్యలో, పి.పి.ఈ. రకం మాస్కులు - 4,66,057 మరియు ఎన్-95 రకం మాస్కులు - 25,28,996 ఉన్నాయి. రానున్న మరి కొద్ది రోజుల్లోనే వీరికి పి.పి.ఈ. రకం మాస్కులు - 1,54,250 మరియు ఎన్-95 రకం మాస్కులు - 1,53,300 అదనంగా సరఫరా చేయడం జరుగుతుంది." అని వివరించారు.
వైద్యులు, ముందు వరుసలో సేవలందిస్తున్న ఆరోగ్య సిబ్బందిపై జరుగుతున్న దాడుల గురించి ఆయన ప్రస్తావిస్తూ, ఇటువంటి సంఘటనలను హోం మంత్రిత్వశాఖ గుర్తించిందనీ, జాతీయ భద్రతా చట్టం కింద బాధ్యులపై కఠిన చర్యలు తీసుకోవలసిందిగా అధికారులను ఆదేశించిందనీ చెప్పారు. కరోనా బారిన పడిన వ్యక్తుల జీవితాలను కాపాడడం కోసం తమ విలువైన జీవితాన్నీ, సమయాన్నీ త్యాగం చేస్తున్న వైద్యులు, ఆరోగ్య సంరక్షణ కార్మికులపై దాడి చేయవద్దని సాధారణ ప్రజలకు ముఖ్యంగా రోగుల కుటుంబ సభ్యులకు కేంద్ర మంత్రి విజ్ఞప్తి చేశారు.
దేశంలో కోవిడ్-19 వ్యాధి నివారణ, వ్యాప్తి నియంత్రణకు సామాజిక దూరం మార్గదర్శకాలను అనుసరించడంతో పాటు, ఇతర చేయవలసిన పనులు, చేయకూడని పనులను తప్పక పాటించాలని డాక్టర్ హర్ష వర్ధన్ ప్రజలను కోరారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీల వద్ద అందుబాటులో 171.76 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.41 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,71,76,39,430
|
|
అందుబాటులోని నిల్వలు
|
|
11,41,57,231
171.76 కోట్లకు పైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 11.41 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
రక్షణ మంత్రిత్వ శాఖ
దేశవ్యాప్తంగా 16 నగరాల్లో ప్రదర్శనలు నిర్వహించే 'విజ్ఞాన్ సర్వత్ర పూజ్యతే'లో డీఆర్డీవో పాల్గొంటుంది.
భారతదేశానికి స్వాతంత్ర్యం వచ్చి 75 ఏళ్లు అయిన 'ఆజాదీ కా అమృత్ మహోత్సవ్' సందర్భంగా దేశవ్యాప్తంగా జరుగుతున్న 'విజ్ఞాన సర్వత్ర పూజ్యతే'లో డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  పాల్గొంటోంది. 'విజ్ఞాన్ సర్వత్ర పూజ్యతే అనేది ఫిబ్రవరి 22 నుండి 28, 2022 వరకూ దేశంలోని ప్రతి ప్రాంతం నుండి సైన్స్, టెక్నాలజీ & ఆవిష్కరణలను ప్రదర్శించడానికి చేపట్టిన దేశవ్యాప్త కార్యక్రమం.
దేశంలోని 16 నగరాల్లో 'అమృత్ మహోత్సవ్ సైన్స్ షోకేస్: రోడ్మ్యాప్ టు 2047' అనే అంశంపై ప్రదర్శనలను కూడా డీఆర్డీవో నిర్వహిస్తోంది. ఆగ్రా, అల్మోరా, బెంగళూరు, భువనేశ్వర్, చండీగఢ్, చెన్నై, డెహ్రాడూన్, ఢిల్లీ, హైదరాబాద్, జోధ్పూర్, లేహ్, ముంబై, మైసూరు, పూణే, తేజ్పూర్, ఎర్నాకులం, విజయవాడ మరియు విశాఖపట్నం నగరాల్లో ఈ సైన్స్ & టెక్నాలజీ మెగా ఎక్స్పోజిషన్లను డీఆర్డీవో నిర్వహిస్తోంది.ఆర్&డీ సంస్థలు చేస్తున్న పనిని హైలైట్ చేయడానికి 'మహోత్సవ్'లో డీఆర్డీవో పాల్గొంటోంది. అలాగే 2047కి వెళ్లే మార్గంలో ఆలోచనలు మరియు సాంకేతిక ప్రయత్నాలను ప్రదర్శించడానికి ఇది ఒక అవకాశం.
పలు సాంకేతికతలకు సంబంధించిన వివిధ డీఆర్డీవో ఉత్పత్తులను ఇందులో ప్రదర్శించనున్నారు. ఇందులో నాగ్, మ్యాన్ పోర్టబుల్ యాంటీ ట్యాంక్ గైడెడ్ మిస్సైల్ , ఆకాశ్, బ్రహ్మోస్, అస్త్రా, ప్రళయ్, మిషన్ శక్తి, ఆర్మర్డ్ ఇంజనీర్ రికనైసెన్స్ వెహికల్ , మారీచ్, 3డీ సెంట్రల్ అక్విజిషన్ రాడార్ , ఎలక్ట్రానిక్ వార్ఫేర్ సిస్టమ్ బ్రిడ్జ్ లేయర్ ట్యాంక్  మొదలైన నమూనాలు వీటిలో ఉన్నాయి. అలాగే రెట్రోమోటర్, బూస్టర్ మోటార్, కాంపోజిట్ రాకెట్ మోటార్ కేసింగ్, డ్రాప్ ట్యాంక్, బ్రేక్ డిస్క్ మొదలైనవి సాంకేతికతలు కూడా ప్రదర్శనలో ఉన్నాయి.
దేశవ్యాప్తంగా వివిధ కేంద్రాలలో పలు శాస్త్ర సాంకేతిక అభివృద్ధిపై ప్రముఖ శాస్త్రవేత్తల ఉపన్యాసాలు కూడా ఈ వారం గుర్తించబడతాయి. డీఆర్డీవో శాస్త్రవేత్తలు దేశవ్యాప్తంగా 33 కేంద్రాలలో 11 విభిన్న భారతీయ భాషల్లో విభిన్న థీమ్లు మరియు అంశాలపై ఉపన్యాసాలు ఇస్తున్నారు.
స్వాతంత్ర్య సమరయోధులకు నివాళులు అర్పించేందుకు మరియు 75వ స్వాతంత్ర్య సంవత్సరంలో దేశం సాధించిన వివిధ రంగాలలో సాధించిన విజయాలను ప్రదర్శించడానికి భారత ప్రభుత్వం  ఆజాదీ కా అమృత్ మహోత్సవ్ అనే కార్యక్రమాన్ని ఏడాదిపాటు నిర్వహిస్తోంది. ప్రభుత్వంలోని వివిధ సైన్స్ అండ్ టెక్నాలజీ సంస్థలు, రాష్ట్రాల స్థాయిలోని ఏజెన్సీలతో సన్నిహిత భాగస్వామ్యంతో ఎస్&టీ విజయాలను జరుపుకుంటున్నాయి.
రక్షణ, అంతరిక్షం, ఆరోగ్యం, వ్యవసాయం, ఖగోళ శాస్త్రం మరియు ఇతర రంగాలలోని సమస్యలకు పరిష్కారాలను కనుగొనడంలో సహాయపడిన మన శాస్త్రీయ వారసత్వం మరియు సాంకేతిక నైపుణ్యాన్ని 'విజ్ఞాన సర్వత్ర పూజ్యతే' పేరుతో 'అమృత్ మహోత్సవ్ సైన్స్' ప్రదర్శిస్తుంది. డిపార్ట్మెంట్ ఆఫ్ స్పేస్, ఇండియన్ కౌన్సిల్ ఆఫ్ మెడికల్ రీసెర్చ్  మరియు ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్  జీఓఐ మరియు మినిస్ట్రీ ఆఫ్ కల్చర్కి ప్రిన్సిపల్ సైంటిఫిక్ అడ్వైజర్ కార్యాలయం ఆధ్వర్యంలో జరుగుతున్న ఈ కార్యక్రమాన్ని డీఆర్డీవో, డిపార్ట్మెంట్ ఆఫ్ సైన్స్ & టెక్నాలజీ , డిపార్ట్మెంట్ ఆఫ్ బయోటెక్నాలజీ , కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్ , మినిస్ట్రీ ఆఫ్ ఎర్త్ సైన్సెస్ , డిపార్ట్మెంట్ ఆఫ్ అటామిక్ ఎనర్జీ  సంయుక్తంగా నిర్వహిస్తున్నాయి.
మంత్రిమండలి
సుస్థిర నగరాభివృద్ధి రంగం లో భారతదేశం, మాల్దీవుల మధ్య సహకారం అంశం పై అవగాహన ఒప్పందానికి ఆమోదం తెలిపిన మంత్రిమండలి
భారత ప్రభుత్వ గృహనిర్మాణం, పట్టణ వ్యవహారాల మంత్రిత్వ శాఖ కు, మాల్దీవుల ప్రభుత్వానికి చెందిన జాతీయ ప్రణాళిక, గృహనిర్మాణం, మౌలిక సదుపాయాల మంత్రిత్వ శాఖ కు మధ్య సంతకాలు జరిగిన అవగాహనా ఒప్పందాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడం జరిగింది. ఈ ఎమ్ఒయు సుస్థిర నగరాభివృద్ధి రంగం లో పరస్పర సహకారానికి సంబంధించినది. ఈ ఎమ్ఒయు పై 2021 ఫిబ్రవరి లో సంతకాలు అయ్యాయి.
ఈ సహకారానికి సంబంధించిన కార్యక్రమాన్ని అమలు చేసేందుకు , ఇందుకు సంబంధించిన వ్యూహాన్నిరూపొందించేందుకు ఒక సంయుక్త వర్కింగ్ గ్రూప్ ని ఏర్పాటు చేయడం జరుగుతుంది. ఈ సంయుక్త వర్కింగ్ గ్రూప్ సమావేశం సంవత్సరం లో ఒక సారి సమావేశమౌతుంది. ఒకసారి మాల్దీవుల లోను, మరో సారి భారతదేశం లోను జెడబ్ల్యుజి సమావేశమౌతుంది.
ప్రయోజనాలు:
ఈ అవగాహన ఒప్పందం భారతదేశం, మాల్దీవుల మధ్య సుస్థిర నగర అభివృద్ధి విషయం లో బలమైన, లోతైన , దీర్ఘకాలిక ద్వైపాక్షిక సహకారాన్ని ప్రోత్సహిస్తుంది. ఈ అవగాహన ఒప్పందం ద్వారా సుస్థిర నగరాభివృద్ధి, నగర ప్రణాళిక, స్మార్ట్ సిటీస్ అభివృద్ధి, ఘన వ్యర్ధాల నిర్వహణ, చవక ధర లో గృహాల అందుబాటు, అర్బన్ గ్రీన్ మొబిలిటి, అర్బన్ మాస్ రాపిడ్ ట్రాన్స్పోర్టు లతో పాటు స్థిర నగరాభివృద్ధి రంగం లో ఉపాధి అవకాశాలు ఏర్పడుతాయన్న ఆశ లు ఉన్నాయి.
వివరాలు:
ఈ అవగాహన ఒప్పందం ఉభయ దేశాలు ఒప్పంద పత్రం పైన సంతకాలు చేసిన తేదీ నాటి నుంచి, అంటే 2021 ఫిబ్రవరి 20 నాటి నుంచి, అమలు లోకి వచ్చింది. ఇది నిరవధికం గా అమలు అవుతుంది.
సుస్థిర నగరాభివృద్ధి, నగర ప్రణాళిక, స్మార్ట్ సిటీస్ అభివృద్ధి, ఘన వ్యర్థాల నిర్వహణ, తక్కువ ఖర్చు లో గృహ నిర్మాణం, అర్బన్ గ్రీన్ మొబిలిటి, అర్బన్ మాస్ రాపిడ్ ట్రాన్స్పోర్టు, స్మార్ట్ సిటీస్ అభివృద్ధి లలో భారతదేశం-మాల్దీవుల మధ్య సాంకేతిక సహకారాన్ని బలపర్చడం, ఆ విధమైన సహకారానికి మార్గాన్ని సుగమం చేయడం తో పాటు ఇరు దేశాల మధ్య అంగీకారం కుదిరినటువంటి ఏదైనా ఇతర సంబంధిత రంగం లో కూడాను సహకారాన్ని బలోపేతం చేయడం ఈ అవగాహన ఒప్పందం లక్ష్యాల లో ముఖ్యమైనవి.
ప్రధాన మంత్రి కార్యాలయం
వియన్నా లో జరిగిన ఉగ్రవాద దాడులను ఖండించిన ప్రధాన మంత్రి
వియన్నా లో జరిగిన ఉగ్రవాద దాడులను ప్రధాన మంత్రి శ్రీ నరేంద్ర మోదీ ఖండించారు.
‘‘వియన్నా లో పిరికితనంతో కూడుకొన్న ఉగ్రవాద దాడులు జరిగాయని తెలిసి నేను తీవ్ర దిగ్భ్రమ కు లోనయ్యాను; నేను విచారంలో మునిగిపోయాను. ఈ విషాద ఘడియలలో భారతదేశం ఆస్ట్రియా వెన్నంటి నిలుస్తుంది. బాధితులకు, వారి కుటుంబాల కు కలిగిన దుఃఖం లో నేను సైతం పాలుపంచుకొంటున్నాను’’ అని ఒక సందేశం లో ప్రధాన మంత్రి పేర్కొన్నారు.
ఉప రాష్ట్రపతి సచివాలయం
హైదరాబాద్లో టీకా పరీక్ష, ధ్రువీకరణ కేంద్రం ఏర్పాటును పరిశీలించండి!
- కేంద్రమంత్రికి ఉపరాష్ట్రపతి శ్రీ ముప్పవరపు వెంకయ్యనాయుడు సూచన
హైదరాబాద్లోని జినోమ్ వ్యాలీలో టీకా పరీక్ష, ధ్రువీకరణ  కేంద్రం ఏర్పాటుకోసం తెలంగాణ ప్రభుత్వం చేసిన విజ్ఞప్తిని పరిశీలించాలని కేంద్ర వైద్య, కుటుంబసంక్షేమ శాఖ మంత్రి డాక్టర్ హర్షవర్ధన్కు గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు సూచించారు.
టీకా పరీక్ష, ధ్రువీకరణ కేంద్రాన్ని ఏర్పాటుచేయాలంటూ తెలంగాణ ఐటీశాఖ మంత్రి శ్రీ కల్వకుంట్ల తారక రామారావు.. కేంద్ర మంత్రికి లేఖ రాసిన విషయం విదితమే. దీన్ని పత్రికల్లో చదివిన తర్వాత కేంద్ర మంత్రి డాక్టర్ హర్షవర్ధన్తో ఉపరాష్ట్రపతి గారితో మాట్లాడారు. కరోనా మహమ్మారికి హైదరాబాద్ కేంద్రంగా టీకాను రూపొందించడంతోపాటు 600 కోట్ల టీకాలు ఉత్పత్తి చేసిన సామర్థ్యాన్ని ఈ సందర్భంగా ఆయన ప్రస్థావించారు.
దీనికి కేంద్ర మంత్రి స్పందిస్తూ.. రాష్ట్ర ప్రభుత్వ అభ్యర్థనను పరిశీలిస్తానని తెలిపారు. అంతర్జాతీయ ప్రమాణాలు, మార్గదర్శకాలకు అనుగుణంగా అనుమతులు సంపాదించాల్సి ఉంటుందన్నారు. ప్రపంచంలో ఇటువంటి కేంద్రాలు ఏడు మాత్రమే ఉన్నాయని.. అందువల్ల ఈ విషయాన్ని అన్నికోణాల్లో పరిశీలించి నిర్ణయించాల్సిఉంటుందని.. మీ సూచనను ఉన్నతస్థాయిలో పరిశీలిస్తామని ఉపరాష్ట్రపతికి డాక్టర్ హర్షవర్ధన్ తెలిపారు.
రక్షణ మంత్రిత్వ శాఖ
ఐఏఎఫ్ లాజిస్టిక్స్ సెమినార్ లాజిసెమ్-23
'లీవరేజ్ ఎమర్జింగ్ గ్లోబల్ సప్లై చైన్ టు ఎన్హాన్స్ లాజిస్టిక్స్ కేపబిలిటీస్ వైల్ ఎబ్జార్బింగ్ డిస్రప్షన్స్' అనే అంశంపై నేషనల్ లాజిస్టిక్స్ మేనేజ్మెంట్ సెమినార్ 'లాజిసెమ్-23' జరిగింది. ఈ నెల 16వ తేదీన న్యూదిల్లీలోని ఏఎఫ్ ఆడిటోరియంలో ఈ సదస్సు జరిగింది. చీఫ్ ఆఫ్ ది ఎయిర్ స్టాఫ్, ఎయిర్ చీఫ్ మార్షల్ వీఆర్ చౌదరి సదస్సును ప్రారంభించి కీలక ఉపన్యాసం చేశారు.
"పెరుగుతున్న అంతర్జాతీయ వాణిజ్యం, సాంకేతిక పరిజ్ఞానం కారణంగా అంతర్జాతీయ సరఫరా గొలుసులు క్లిష్టంగా మారాయి, పరస్పరం అనుసంధానమై ఉన్నాయి. రక్షణ రంగం కూడా దీనికి మినహాయింపు కాదు. ఐఏఎఫ్, తన పోరాట పటిమను అత్యుత్తమ స్థాయిలో కొనసాగించడానికి కీలకమైన విడిభాగాలు, పరికరాలు, సేవల కోసం ప్రపంచ సరఫరాల గొలుసులపై ఎక్కువగా ఆధారపడుతోది. కొవిడ్-19 మహమ్మారి, రష్యా-ఉక్రెయిన్ వివాదం, వాణిజ్య అడ్డంకులు, సుంకం యుద్ధాలు, పర్యావరణహిత విధానాలు వంటి చాలా విభిన్న అంతరాయాలను ఇటీవలి కాలంలో ప్రపంచం చూసింది. ఇలాంటి సందర్భాలు సరఫరా గొలుసుల్లోని లోపాలను బయటపెట్టాయి. అటువంటి అంతరాయాలను తగ్గించడానికి & లాజిస్టిక్స్ సామర్థ్యాలను మెరుగుపరచుకోవడానికి డిజిటలీకరణ, స్వయంచాలితం, సమాచార విశ్లేషణ వంటి కొత్త పరిజ్ఞానాలను ఐఏఎఫ్ ఉపయోగించుకోవాలి. సెమినార్లో జరిగిన చర్చలు, ఆలోచనలు రవాణా వ్యవస్థకు కలిగే అంతరాయాలను చక్కగా అర్థం చేసుకోవడానికి సహాయపడతాయని నేను విశ్వసిస్తున్నాను" అని తన ప్రసంగంలో చీఫ్ ఆఫ్ ది ఎయిర్ స్టాఫ్ చెప్పారు.
ఈ సదస్సు మూడు సెషన్లుగా జరిగింది. దేశీయ విమానయాన పరిశ్రమ భవిష్యత్ అవకాశాలు, సరఫరా గొలుసు & గోదాంల నిర్వహణలో ఆధునిక పద్ధతులు, జీఈఎం ద్వారా ప్రజా సేకరణలు వంటి అంశాలపై ప్రధాన వక్తలు చర్చించారు. ప్రజా, సైనిక రవాణాదార్ల మధ్య ఆలోచనల మార్పిడికి ఒక ఆదర్శవంతమైన వేదికను ఈ సదస్సు అందించింది. ఐఏఎఫ్ వ్యాప్తంగా ఈ సదస్సు ప్రత్యక్ష ప్రసారం జరిగింది.
పెట్రోలియం- సహజ వాయువుల మంత్రిత్వ శాఖ
మార్కెటింగ్ రవాణా ఇంధనాల ఆమోదానికి మార్గదర్శకాలు సవరించబడ్డాయి
సవరించిన మార్గదర్శకాలు వ్యాపారాన్ని సులభతరం చేయడాన్ని ప్రోత్సహిస్తాయి మరియు రిటైల్ రంగంలో పెట్టుబడులు పెట్టడానికి ప్రైవేట్ సంస్థలను ప్రోత్సహిస్తాయి
పెట్రోలియం మరియు సహజవాయువు శాఖ సహాయ మంత్రి శ్రీ రామేశ్వర్ తేలి ఈరోజు లోక్ సభలో ఒక ప్రశ్నకు లిఖితపూర్వక సమాధానంలో 08.11.2019 నాటి పెట్రోలియం మరియు సహజవాయు మంత్రిత్వ శాఖ మంత్రిత్వ శాఖ మార్గదర్శకాలను సవరించిందని తెలిపారు. ఇవి ప్రభుత్వ గెజిట్లో ప్రచురించబడ్డాయి. సవరించిన మార్గదర్శకాలు వ్యాపారాన్ని సులభతరం చేస్తాయి. రిటైల్ రంగంలో పెట్టుబడులు పెట్టడానికి ప్రైవేట్ వ్యక్తులను ప్రోత్సహిస్తాయి.
పేర్కొన్న రిజల్యూషన్ కింద ఎంఓపిఎన్జి కింది సంస్థలకు మార్కెటింగ్ అధికారాన్ని మంజూరు చేసింది:-
i.ఎం/ఎస్. ఆర్ఐఎల్
ii.ఎం/ఎస్ ఐఎంసి లిమిటెడ్
iii.ఆన్సైట్ ఎనర్జీ ప్రై. లిమిటెడ్
iv.అస్సాం గ్యాస్ కంపెనీ లిమిటెడ్
v.ఎం/ఎస్ ఎంకే అగ్రోటెక్ ప్రైవేట్ లిమిటెడ్
vi.ఎం/ఎస్ ఆర్పిఎంఎల్ సొల్యూషన్స్ ఇండియా లిమిటెడ్ 
vii.ఎం/ఎస్ మానస్ ఆగ్రో ఇండస్ట్రీస్ అండ్ ఇన్ఫ్రాస్ట్రక్చర్ లిమిటెడ్
ఇంకా సంస్థలు మార్కెటింగ్ ఆథరైజేషన్ కోసం దరఖాస్తు చేస్తున్నప్పుడు వారి మార్కెటింగ్ ప్లాన్ గురించి సప్లై సోర్స్ వివరాలతో సహా వివరాలను అందించాలి. అటువంటి సంస్థలు తమ ఉత్తమ వాణిజ్య విజ్ఞానంలో పిఎస్యు ఓఎంసిలతో సహా వివిధ వనరుల నుండి తమ సరఫరాలను మూలం చేసుకోవడానికి స్వేచ్ఛగా ఉంటాయి.
ప్రస్తుతం, కొత్త సంస్థలకు ఇటీవల మార్కెటింగ్ అధికారం మంజూరు చేయబడినందున దేశవ్యాప్తంగా ఆటో ఇంధన సరఫరాలో మార్పు పరిమాణాన్ని అంచనా వేయడం సాధ్యం కాకపోవచ్చు.
ప్రధాన మంత్రి కార్యాలయం
పొంగల్ సందర్భంగా ప్రతి ఒక్కరికీ.. ముఖ్యంగా- తమిళ ప్రజలకు ప్రధాని శుభాకాంక్షలు
పొంగల్ సందర్భంగా ప్రధాన మంత్రి శ్రీ నరేంద్ర మోదీ ప్రతి ఒక్కరికీ.. ప్రత్యేకించి తమిళ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
"పొంగల్ పర్వదినం నేపథ్యంలో ప్రతి ఒక్కరికీ.. ముఖ్యంగా ప్రపంచవ్యాప్తంగా గల తమిళ ప్రజలందరికీ నా శుభాకాంక్షలు. ఈ పండుగ వేళ మన జీవితాల్లో సంతోషం నిండాలని, చక్కని ఆరోగ్యం సిద్ధించాలని ఆకాంక్షిస్తున్నాను" అని ప్రధానమంత్రి పేర్కొన్నారు.
విద్యుత్తు మంత్రిత్వ శాఖ
కొవిడ్ -19 టీకా శిబిరాన్ని నిర్వహించిన ఆర్ఇసి
18 నుంచి 45 సంవత్సరాల వయస్సు గల వివిధ పవర్ సెక్టార్ సిపిఎస్ఇల ఉద్యోగులు మరియు వారి కుటుంబ సభ్యుల కోసం అపోలో హాస్పిటల్స్ సహకారంతో అంతర్జాతీయ నర్సుల దినోత్సవం సందర్భంగా విద్యుత్ మంత్రిత్వ శాఖ పరిధిలోని నవరత్న సిపిఎస్ఇ ఆర్ఇసి లిమిటెడ్ టీకాలు వేసింది.
ఆరోగ్య సంరక్షణ మరియు ఫ్రంట్లైన్ కార్మికులకు కృతజ్ఞతలతో పాటు గౌరవ పూర్వకంగా అపోలో హాస్పిటల్స్ వైద్య బృందానికి ఆర్ఇసి అధికారులు కరతాళధ్వనులతో ఘన స్వాగతం పలికారు.
ఈ శిబిరంలో మొత్తం 500 మంది ఉద్యోగులు మరియు కుటుంబ సభ్యులు తమ మొదటి టీకా డోసును తీసుకున్నారు. దేశ సేవలో ప్రధాన భాగస్వామిగా ఉండటానికి ఆర్ఇసి కట్టుబడి ఉంది.
ఆర్ఇసి లిమిటెడ్ గురించి: ఆర్ఇసి లిమిటెడ్ అనేది భారతదేశవ్యాప్తంగా విద్యుత్ రంగ ఫైనాన్సింగ్ మరియు అభివృద్ధిపై దృష్టి సారించిన నవరత్న ఎన్బిఎఫ్సి. 1969 లో స్థాపించబడిన ఆర్ఇసి లిమిటెడ్ తన కార్యకలాపాల విస్తీర్ణంలో యాభై ఏళ్లకు పైగా పూర్తి చేసుకుంది. ఇది రాష్ట్ర విద్యుత్ బోర్డులు, రాష్ట్ర ప్రభుత్వాలు, కేంద్ర / రాష్ట్ర విద్యుత్ వినియోగాలు, స్వతంత్ర విద్యుత్ ఉత్పత్తిదారులు, గ్రామీణ విద్యుత్ సహకార సంస్థలు మరియు ప్రైవేట్ రంగ వినియోగాలకు ఆర్థిక సహాయం అందిస్తుంది. దాని వ్యాపార కార్యకలాపాలు పూర్తి విద్యుత్ రంగ విలువ గొలుసులో ఫైనాన్సింగ్ ప్రాజెక్టులను కలిగి ఉంటాయి; వివిధ రకాల ప్రాజెక్టులలో జనరేషన్, ట్రాన్స్మిషన్, డిస్ట్రిబ్యూషన్ ప్రాజెక్ట్స్ మరియు రెన్యూవబుల్ ఎనర్జీ ప్రాజెక్టులు ఉన్నాయి.